[{"text_idx": "#000008", "text": "Wedi\u2019i gosod mewn tirwedd gwbl unigryw, dyma ffim wirioneddol gofiadwy am ein perthynas gyda\u2019r byd naturiol sy\u2019n cynnig cipolygon sydyn ar olygfeydd heb eu hail. Taith anhygoel, synfyfyriol i un o\u2019r gwarchodfeydd gwyllt olaf go iawn, yn gyfoethog mewn golygfeydd bythgofiadwy ac yn llawn cyfarfodydd gydag antelopiaid, adar, llwynogod, bleiddiaid ac eirth Tibetaidd, ac ar hyd y daith yn chwilio am y llewpard eira prin. Peidiwch a\u0302 methu\u2019ch cyfle i gael eich cludo i fynyddoedd syfrdanol Tibet yng nghwmni Vincent Munier, un o\u2019r ffotograffwyr bywyd gwyllt gorau yn y byd."}, {"text_idx": "#000014", "text": "Mae baneri gweddi, mynyddoedd diderfyn ac hen chwedl yn gosod y si\u0302n. Wedyn \u2018rydym yn cael ein cludo i ffwrdd ar draws mynyddoedd aruthrol yr Himalaia mewn ymdrech i orchfygu copa waharddedig sy\u2019n gartref i\u2019r Duwiau. Mae\u2019r Sherpaid lleol a\u0302 gwir angen yr arian a ddaw yn sgil yr ymgyrch ond maent hefyd yn ywybodol iawn o dorri tabw\u0302 hir oes, tra bod y dringwyr Ewropeaidd yn benderfynol o gario ymlaen beth bynnag sy\u2019n digwydd. Gyda\u2019i golygfeydd syfrdanol o \u2018dop y byd\u2019, bydd y ffilm ddogfen afaelgar hon wrth ddant unrhyw un sy\u2019n caru mynyddoedd, ac mae\u2019n fraint arbennig i gael y cyfle i\u2019w gwylio ar y sgri\u0302n fawr!"}, {"text_idx": "#000020", "text": "Yn defnyddio actorion nad ydynt yn broffesiynol, yn talu sylw manwl at arferion lleol a gydag agwedd neorealaidd (yn null Ken Loach), mae\u2019r ffilm hon yn cynnig gipolwg ar fywyd Jesmark, pysgotwr Maltaidd go iawn. Yn fyr o arian ac yn ddibynnol yn erbyn ei ewyllys ar deulu ei wraig, mae Jesmark yn benderfynol o ddal ymlaen i\u2019w gwch (Luzzu) a\u2019i ffordd draddodiadol o fyw. Wrth i\u2019r pwysau gynyddu mae\u2019n dechrau ymwneud a\u0302 chriw o fasnachwyr amheus sy\u2019n gweithredu yn isfyd tywyll y diwydiant pysgota. Yn ddilys, yn bersonol ac yn deimladwy, mae hon yn alarnad ddwys am golled cymuned a thraddodiadau diwylliannol."}, {"text_idx": "#000025", "text": "Aguirre, Wrath of God (PG)"}, {"text_idx": "#000036", "text": "Arnofiwch i ffwrdd ar ffrwd o ffotograffiaeth awyrol wych o afonydd, mynyddoedd, anialdiroedd, moroedd a chymylau, gan brofi afonydd ar raddfa ac o bersbectifau na fyddwch wedi eu profi o\u2019r blaen. Yn synfyfyriol, yn fesuredig ac yn herio\u2019r meddwl, mae\u2019r daith hon trwy ofod ac amser yn olrhain perthynas dynolryw gydag afonydd - gwythiennau masnach, cyfnewid diwylliannol a dw\u0302r yfed hanfodol. Ac wedyn yn synfyfyrio ar eu cyflwr enbyd ledled y byd, yn argaee\u0308dig, llygredig, llawn plastig a gwenwynig. Mae\u2019r cyfuniad o ddelweddau, cerddoriaeth a thestun barddol, prin yn creu ffilm sydd ar yr un pryd yn freuddwydiol ac yn rymus."}]